
REGULAMENT
de organizare și funcționare a Consiliului Comunitar Consultativ 
[bookmark: _GoBack]al Comunei Macea


 1. Înființarea Consiliului Comunitar Consultativ
            Consiliul Comunitar Consultativ la nivelul comunei Macea, Județul Arad, este o structură  consultativă, fără personalitate juridică , având in componență 7 membrii, care desfășoară activități cu caracter social la nivel local și este inființat  prin hotărâre a Consiliului Local al comunei Macea, conform Legii nr.156/2003 privind organizarea activității de prevenire a aseparării copilului de familie.
             Misiunea Consiliului Comunitar Consultativ este de a sprijini activitatea de asistență socială și activitatea de  protecție și promovare a drepturilor copilului, conform prevederilor Legii nr.272/2004, privind protecția și promovarea  drepturilor copilului , cu modificările și completările ulterioare, urmând ca acesta să își aducă contribuția la soluționarea problemelor de interes local pentru copii și familii.
        Consiliul Comunitar Consultativ nu se substituie autorităților locale având relații de colaborare cu acestea, funcționând pe bază de voluntariat.
 2.  Principiile în baza cărora se desfășoară activitatea Consiliului Comunitar Consultativ  
· Principiul interesului superior al copilului;
· Principiul nediscriminării;
· Principiul respectului față de cetățean;
· Principiul legalității;
· Principiul confidențialității; 
· Principiul împarțialității.
3. Componența Consiliului Comunitar Consultativ
          Componența structurii comunitare consultative este stabilită prin hotărâre a consiliului local,  având 7 membrii  din diverse domenii de activitate: cadre didactice, medici, preoți, consilieri locali, specialiști in domeniul asistenței sociale, polițiști, oameni de afaceri din cadrul comunității locale, dar fără a se limita.
Mandatul Consiliul Comunitar Consultativ este de 4 ani.
[bookmark: _Hlk164948566]4. Raportul dintre Consiliul Comunitar Consultativ și autoritățile administrației publice locale 
Consiliul Comunitar Consultativ  nu se subordonează autorității care l-a creat, respectiv Consiliul Local Macea . Pentru activitatea consiliului, ca și pentru acceptatrea sa de către comunitate este important ca actul administrativ prin care este creat să fie adus la cunoștința comunității pri toate mijloacele de comunicare care există la nivelul comunității.
Consiliul Comunitar Consultativ este o structură comunitară independentă care sprijină serviciul social pentru copil și familie pentru realizarea activității de asistență socială și protecția copilului. 
[bookmark: _Hlk164949264]Consiliul Comunitar Consultativ  nu se substituie autorităților locale și nici serviciului social pentru  copil și familie. 
Activitatea  Consiliul Comunitar Consultativ   este de voluntariat.
Consiliul Comunitar Consultativ are relații de colaborare cu autoritățile locale precum și cu serviciile locale care au ca obiect de activitate asistența socială.
Consiliul Comunitar Consultativ  recomandă Consiliului Local Macea, Pimarului comunei Macea, comisiei pentru protecția copilului, luarea unor măsuri pentru soluționarea unor cazuri, fie acordarea unor servicii, fie luarea unor măsuri speciale de protecție.  
5. Raporturile între membrii Consiliului Comunitar Consultativ
     Selecția membrilor s-a făcut la recomandarea Compartimentului de asistență socială, având în vedere disponibilitatea acestora, influența asupra membrilor comunității și receptivitatea la problematica socială.
 - Consiliul Comunitar Consultativ acționează ca o echipă, între membrii sunt relații de colaborare.
- membrii consiliului au aceeași poziție în cadrul acestuia 
- întâlnirile de lucru se desfășoară  cu sprijinul unui moderator ales pentru fiecare ședință în parte.
- divergențele de opinii, punctele de vedere contradictorii se manifestă ca atare doar în timpul sedințelor de lucru, concluziile și deciziile consiliului comunitar odată adoptate prin votul majorității sunt insușite de fiecare membru în parte.
Consiliul Comunitar Consultativ  se convoacă pe baza unui referat intocmit de Compartimentul de asistență socială din cadrul Primăriei Macea, ori de câte ori se impune analiza unui caz social și stabilirea unor măsuri de protecție socială.
După dezbaterea cazurilor sociale Consiliul Comunitar Consultativ formulează propuneri cu caracter de recomandare prin încheiera unui proces verbal.
 6. Raporturile între bordul comunitar consultativ și comunitate 
Deși Consiliul Comunitar Consultativ este creat printr-un act de autoritate, acesta nu creează obligații pentru cetățenii din comunitate.
· Cetățenii din comunitate trebuie să fie informați despre existența și rolul Consiliului Comunitar Consultativ.
· Cetățenii din comunitate sunt invitați de către Consiliul Comunitar Consultativ să participe la intîlnirile acestuia; dacă un cetățean refuză să dea curs invitației, cazul ramâne să fie soluționat de către autorități. In nici un fel nu pot fi obligați să se prezinte in fața Consiliului Comunitar Consultativ.
· Consiliul comunitar poate doar să recomande cetățenilor asumarea unor obligații.
· Consiliul comunitar impreună cu serviciul social pentru copil și familie iși asumă obligația de a consilia și influența familia care beneficiază de sprijin , pentru a crește capacitatea acesteia de a se ocupa de copii.
Membrii consiliului comunitar sunt obligați să respecte toate drepturile cetățenilor (adulți și copii) cu care vin în contact in această calitate, fără nici o discriminare.
        Interesul superior al copilului este principiul și reperul de bază pentru toate deciziile care privesc copiii. Chiar dacă majoritatea cetățenilor, potențiali beneficiari  ai intervențiilor consiliului comunitar sunt dezavantajați sociali, ei trebuie tratați cu respect, orice atingere adusă demnității persoanei fiind incompatibilă cu calitatea de membru in Consiliul Comunitar Consultativ.
	  Evitarea marginalizării și excluderii persoanelor defavorizate, indiferent de problemele specifice ale acestora( sărăcie, handicap fizic sau psihic, dependență de alcool sau substanțe psihotrope), încurajarea toleranței și a spritului de solidaritate intre membrii colectivității sunt premize de care depinde calitatea intervențiilor consiliului comunitar.
         Discreția , păstrarea confidențialității informațiilor cunoscute și utilizate la un moment dat de membrii consiliului comunitar constituie reguli de conduită general acceptate cu prilejul activităților de formare.
7. Activități compatibile cu natura și rolul consiliului comunitar.
Consiliul Comunitar Consultativ iși asumă responsabilitatea pe fiecare caz. 
Consiliul comunitar iși asumă responsabilitatea de a contribui la ameliorarea stării sociale a întregii comunități.
În ambele situații are în vedere:
· Promovarea valorilor familiale, a stabilității familiei și a îngrijirii copiilor de către părinți;
· Prevenirea separării copilului de părinți și sprijinirea familiei pentru a-și asuma responsabilitățile;
· Colaborarea cu serviciul social comunitar pentru copil și familie, cu alte servicii publice și private din comunitate, dacă acestea există (grupuri de sprijin, familii de support, etc).
Activitățile compatibile cu natura și rolul Consiliului Comunitar Consultativ sunt următoarele:
· Informarea și consilierea cetățenilor comunității;
· Identificarea familiilor /copiilor care au nevoie de orice formă de sprijin; 
· Analizarea cazurilor identificate de membrii Consiliului Comunitar Consultativ sau supuse analizei acestuia de către primar sau Compartimentul asistență socială din cadrul aparatului de specialitate al Primăriei Macea;
· Recomandări de soluționare a cazurilor; acestea pot fi adresate persoanelor fizice (părinți, copii, funcționari din cadrul aparatului de specialitate al Primăriei Macea)
· Medierea conflictelor intrafamiliale, având in vedere respectarea vieții private și familiale;
· Activități de strângere de fonduri în folosul copiilor și familiilor aflate în dificultate 
· Activități sistematice de binefacere
· Mediatizarea activităților bordului comunitar
· Analizarea unor aspecte sociale care privesc comunitatea in ansamblu
· Recomandări adresate primarului sau consiliului local pentru ameliorarea unor situații sociale caracteristice comunității locale.

